*Projekts*

**LATVIJAS REPUBLIKAS MINISTRU KABINETS**

2018.gada \_\_\_\_.\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2010.gada 16.marta noteikumos Nr.262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”**

*Izdoti saskaņā ar Elektroenerģijas tirgus likuma 29.panta*

*ceturto daļu*

Izdarīt Ministru kabineta 2010.gada 16.marta noteikumos Nr.262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” (Latvijas Vēstnesis, 2010, 51./52. nr., 2011, 77. nr., 190. nr., 2012, 142. nr., 2013, 161 .nr., 234. nr., 2014, 82. nr., 2015, 250. nr., 2016, 137. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Elektroenerģijas tirgus likuma 29.panta ceturto daļu”

1. Svītrot 1.3.apakšpunktu.
2. Svītrot 1.5.apakšpunktu.
3. Svītrot 1.11. un 1.12.apakšpunktu
4. Svītrot 2.punktu.
5. Svītrot 4. un 5.punktā vārdus “vai garantētas maksas saņemšanai par uzstādīto elektrisko jaudu”.
6. Svītrot 13.3.apakšpunktu.
7. Svītrot 14.punktā otro teikumu.
8. Svītrot 16. un 17.punktu.
9. Svītrot 45.1.apakšpunktā vārdus “vai tiesības saņemt garantētu maksu par elektrostacijā uzstādīto jaudu”.
10. Svītrot 45.2. un 45.3.apakšpunktu.
11. Svītrot 45.4.apakšpunktā vārdus “vai garantētās maksas”.
12. Svītrot 46.punktu.
13. Izteikt 53.punktu šādā redakcijā:

“53. Lai pārdotu no atjaunojamiem energoresursiem saražoto elektroenerģiju obligātā iepirkuma ietvaros:

53.1. elektrostaciju pieslēdz licencēta sistēmas operatora tīklam un aprīko ar saražotās elektroenerģijas uzskaites mēraparātiem, elektrotīklā nodotās un no tīkla saņemtās elektroenerģijas komercuzskaites mēraparātiem. Elektrotīklā nodotās un no tīkla saņemtās elektroenerģijas komercuzskaites mēraparātu uzstādīšanu un noplombēšanu veic sistēmas operators;

53.2. elektrostaciju aprīko ar siltumenerģijas uzskaites mēraparātu vai mēraparātu sistēmu, kas atbilst normatīvajos aktos par metroloģiskajām prasībām mērīšanas līdzekļiem un to metroloģiskās kontroles kārtību noteiktām prasībām un nodrošina koģenerācijas iekārtā saražotās siltumenerģijas, atsevišķos siltumenerģijas ražošanas katlos vai citā veidā saražotās siltumenerģijas un efektīvi izlietotās siltumenerģijas atsevišķu uzskaiti;”

1. Papildināt noteikumus ar 53.1  punktu šādā redakcijā:

“53.1 Lai pārdotu no atjaunojamiem energoresursiem saražoto elektroenerģiju obligātā iepirkuma ietvaros, komersants nodrošina:

53.1  1. saražotās elektroenerģijas, siltumenerģijas uzskaiti ne retāk kā reizi dienā un patērētā kurināmā uzskaiti ne retāk kā reizi mēnesī. Uzskaites dati tiek uzglabāti ne mazāk kā piecus gadus pēc kārtējā kalendārā gada beigām;

53.1  2. elektroenerģijas, siltumenerģijas un kurināmā padeves pieslēgumu shēmu izvietošanu elektrostacijā redzamā vietā.”

1. Papildināt noteikumus ar 56.1, 56.2 un 56.3 punktu šādā redakcijā:

“56.1 Tirgotājs obligātā iepirkuma ietvaros iepērk tikai saražotās elektroenerģijas pārpalikumu, kas atlicis pēc elektroenerģijas izlietošanas elektrostacijas darbības nodrošināšanai atbilstoši šo noteikumu 56.2 punktā minētajai elektrostacijas principiālajai pieslēguma shēmai. Ja elektrostacijai ir vairāki pieslēgumi sistēmas operatora tīklam, saražotās elektroenerģijas pārpalikumu, kas atlicis pēc elektroenerģijas izlietošanas elektrostacijas darbības nodrošināšanai, katrā stundā aprēķina kā elektroenerģijas daudzumu, ko veido starpība starp sistēmas operatora tīklā nodoto un no sistēmas operatora tīkla saņemto elektroenerģiju visu sistēmas pieslēgumu ietvaros saskaņā ar šo noteikumu 56.2 punktā minēto principiālo pieslēguma shēmu.

56.2 elektrostacijas, kurā elektroenerģijas ražošanai izmanto šo noteikumu 3.2. vai 3.3.apakšpunktā minētos atjaunojamos energoresursus, elektrostacijas principiālajā pieslēguma shēmā norāda koģenerācijas iekārtas un to darbības nodrošināšanai izmantotās palīgiekārtas un ražošanā izmantojamo energoresursu padeves, dūmgāzu aizvadīšanas, saražotās elektroenerģijas un siltumenerģijas nodošanas un citu infrastruktūru, kā arī to pieslēgumu punktus, kas definē elektrostacijas robežas. Elektrostacijas, kurā elektroenerģijas ražošanai izmanto šo noteikumu 3.1., 3.4., 3.5. vai 3.6.apakšpunktā minētos atjaunojamos energoresursus, elektrostacijas principiālajā pieslēguma shēmā norāda ar elektroenerģijas ražošanu un nodošanu saistīto infrastruktūru, kā arī to pieslēgumu punktus sistēmas operatora tīklam.

56.3 komersants, kurš ieguvis tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, iesniedz sistēmas operatoram, tirgotājam un ministrijai komersanta apliecinātu šo noteikumu 56.2 punktā minēto principiālo pieslēguma shēmu. Publiskais tirgotājs pēc šo noteikumu 56.punktā minētā līguma spēkā stāšanās elektrostacijā saražotās elektroenerģijas iepirkumu uzsāk, ja komersants ir iesniedzis sistēmas operatoram, tirgotājam un ministrijai šo noteikumu 56.2 punktā minēto principiālā pieslēguma shēmu. Komersantam ir pienākums nodrošināt, ka elektrostacijā veikto izmaiņu gadījumā sistēmas operatoram, tirgotājam un ministrijai tiek iesniegta komersanta apliecināta, faktiskajai situācijai atbilstoša šo noteikumu 56.2 punktā minētā principiālā pieslēguma shēma.”

1. Aizstāt 57.punktā vārdus “savām vajadzībām” ar vārdiem “tās darbības nodrošināšanai”.
2. Papildināt noteikumus ar 57.1 punktu šādā redakcijā:

“57.1 Elektroenerģiju, kas nepieciešama elektrostacijas darbības nodrošināšanai, komersants drīkst patērēt un pirkt, izmantojot pieslēgumu sistēmas operatora tīklam.”

1. Svītrot 59.2.apakšpunktu.
2. Papildināt noteikumus ar 59.1 un 59.2 punktu šādā redakcijā:

“59.1 Komersantam jānodrošina, ka vismaz 50 % no kalendārajā gadā koģenerācijas procesā saražotā siltumenerģijas daudzuma, kas paliek pāri no tā izmantošanas elektrostacijas darbības nodrošināšanai, tiek izmantota efektīvi. Par efektīvi izmantotu siltumenerģiju uzskata koģenerācijas iekārtā saražotu siltumenerģiju, kas pārdota siltumenerģijas lietotājam vai izmantota apkures, ventilācijas, karstā ūdens apgādes vai tehnoloģiskā siltumenerģijas patēriņa nodrošināšanai savā uzņēmumā, kas nav elektrostacijas tehnoloģiskais pašpatēriņš vai cita veida siltumenerģijas patēriņš elektroenerģijas ražošanas nodrošināšanai koģenerācijas stacijā. Elektrostacijas tehnoloģiskais siltumenerģijas pašpatēriņš kalendārajā gadā nedrīkst pārsniegt 30 % no elektrostacijā saražotās siltumenerģijas. Ja komersants ir vertikāli integrēts un vienlaikus nodarbojas ar siltumenerģijas ražošanu, pārvadi un sadali, par efektīvi izmantoto siltumenerģiju atzīstama visa koģenerācijas iekārtā saražotā siltumenerģija. Efektīvi izmantotās siltumenerģijas apjomā neieskaita siltumenerģiju, kas saražota atsevišķos ūdenssildāmajos vai tvaika katlos.

59.2 Ja ar ministrijas lēmumu par tiesību piešķiršanu pārdot saražoto elektroenerģiju obligātā iepirkuma ietvaros noteiktais elektroenerģijas obligātā iepirkuma apjoms (MWh) pārsniedz lielumu, kas iegūts, reizinot šo noteikumu 5.punktā attiecīgajam elektrostacijas veidam noteikto jaudas izmantošanas laiku ar elektrostacijā uzstādīto elektrisko jaudu (MW), kas norādīta līgumā ar tirgotāju iepriekšējā kalendāra gada beigās, ministrija līdz attiecīgā gada 1.aprīlim pieņem lēmumu, ar kuru groza kalendārā gadā obligātā iepirkuma ietvaros iepērkamās elektroenerģijas apjomu. Obligātā iepirkuma ietvaros iepērkamās elektroenerģijas apjomu aprēķina, reizinot elektrostacijā uzstādīto elektrisko jaudu (MW), kas norādīta līgumā ar tirgotāju iepriekšējā kalendāra gada beigās, ar šo noteikumu 5.punktā attiecīgajam elektrostacijas veidam noteikto jaudas izmantošanas laiku. Obligātā iepirkuma ietvaros iepērkamās elektroenerģijas apjomu norāda ar precizitāti trīs zīmes aiz komata. Lēmumu paziņo komersantam, tirgotājam un sistēmas operatoram.”

1. Izteikt 60.punktu šādā redakcijā:

“60. Komersants, kurš elektroenerģiju ražo no atjaunojamiem energoresursiem, katru gadu līdz 1.martam iesniedz ministrijā pārskatu par izmantoto energoresursu izlietojumu, saražotās elektroenerģijas un siltumenerģijas apjomu un izmantoto tehnoloģiju atbilstoši šo noteikumu 9.pielikumam. Pārskatu iesniedz ministrijas elektroniskajā sistēmā, kas paredzēta elektrostaciju gada pārskatu iesniegšanai. Sistēmas operators pēc ministrijas pieprasījuma iesniedz datus par komersantu iepriekšējā gadā tīklā nodoto un no tīkla saņemto elektroenerģijas apjomu. Pārskatu noformē atbilstoši šādiem nosacījumiem:

60.1. Pārskatā sniegtos datus par biomasas vai biogāzes elektrostaciju darbību - saražoto elektroenerģiju, elektrostacijā patērēto elektroenerģiju, izmantoto elektrostacijas tehnoloģiju, kopējo uzstādīto elektrisko un siltuma jaudu, atbilstību šo noteikumu 5.pielikuma II.sadaļā noteiktajiem 2., 5. un 8.kvalitātes vērtēšanas kritērijam, datus par saražoto siltumenerģiju, efektīvi izlietoto siltumenerģiju un patērēto kurināmo - apstiprina neatkarīgs akreditēts auditors, norādot, ka elektrostacija atbilst minētajiem kritērijiem vai norādot par konkrētu kritēriju neatbilstību. Vienlaikus neatkarīgs akreditēts auditors sagatavo ziņojumu, kurā iekļauj detalizētu informāciju par biomasas vai biogāzes elektrostacijas gada pārskatā sniegtās informācijas atbilstību un pamatotību, kā arī veiktajām darbībām un pārbaudītajiem dokumentiem, lai par to pārliecinātos, tostarp pievieno sarakstu ar šo noteikumu 53.1. un 53.2.apakšpunktā minēto mērierīču numuriem un verifikācijas termiņiem.

60.2. Pārskatam pievieno šo noteikumu 60.1.apakšpunktā minēto neatkarīga akreditēta auditora ziņojumu par biomasas vai biogāzes elektrostaciju darbību, dokumentus, kas pamato siltumenerģijas efektīvu izlietojumu, un aprēķina piemēru par izmantotā kurināmā siltumspējas noteikšanu, aprakstu par izmantotā kurināmā apjoma noteikšanu un paskaidrojuma rakstu par pārskata gadā veiktajām izmaiņām elektrostacijā, ja šādas izmaiņas ietekmē šo noteikumu 60.punktā minētajā gada pārskatā norādāmos datus, cita starpā norādot elektrostacijas elementus, kurus skar attiecīgās izmaiņas.”

1. Izteikt 60.1 un 60.2 punktu šādā redakcijā:

“60.1 Ministrija, lai pārliecinātos par šo noteikumu 60.punktā minētajā pārskatā sniegtās informācijas atbilstību šo noteikumu prasībām, ir tiesīga pieprasīt komersantam iesniegt papildu informāciju un skaidrojumus. Komersantam ir pienākums 10 darba dienu laikā pēc ministrijas pieprasījuma saņemšanas iesniegt pieprasīto informāciju. Ja pārskatā sniegtā informācija neatbilst šo noteikumu prasībām, ministrija nosūta komersantam brīdinājumu par iespēju zaudēt tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros.

60.2 Ministrija reizi pusgadā pārliecinās par komersanta Valsts ieņēmumu dienesta administrēto nodokļu un nodevu parādu neesamību. Ja ministrija konstatē, ka komersantam ir nodokļu vai nodevu parāds, kas kopsummā ir lielāks par 150 *euro*, ministrija nosūta komersantam brīdinājumu par iespēju zaudēt tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros.”

1. Izteikt 60.4 punktu šādā redakcijā:

“60.4 Ministrija var izveidot kontroles grupu, kas ir tiesīga pārbaudīt elektrostacijas atbilstību normatīvo aktu prasībām un ministrijai iesniegtās informācijas ticamību. Komersantam ir pienākums nodrošināt kontroles grupai piekļuvi elektrostacijai. Pārbaudes ietvaros kontroles grupa pieprasa komersantam uzraudzības īstenošanai nepieciešamo informāciju. Kontroles grupai nepieciešamo informāciju šo noteikumu 60.4 6.apakšpunktā minētā pārbaudes akta sagatavošanai komersants var iesniegt ministrijā 10 darba dienu laikā pēc kontroles grupas veiktās pārbaudes. Kontroles grupai un komersantam pārbaudes ietvaros ir šādas tiesības un pienākumi:

60.4 1. Komersants šo noteikumu 60.punktā minētajā pārskatā norāda kontaktpersonu, tās elektroniskā pasta adresei un telefona numuru, ar kuru ministrija var sazināties saistībā ar kontroles grupas plānotajām pārbaudēm, kā arī kontaktpersonu, kura var nodrošināt kontroles grupas piekļuvi elektrostacijai un tās telefona numuru. Komersants piecu darba dienu laikā informē ministriju par izmaiņām minētajā kontaktinformācijā.

60.4 2. Kontroles grupa ir tiesīga veikt elektrostacijas plānoto vai neplānoto pārbaudi.

60.4 3. Ministrija, veicot plānoto pārbaudi, brīdina komersantu par plānotās kontroles veikšanas datumu. Informāciju par plānoto pārbaudi ministrija nosūta komersantam uz šo noteikumu 60.4 1.apakšpunktā minēto un šo noteikumu 9.pielikumā noteiktajā veidlapā norādīto elektronisko adresi vai komersanta juridisko adresi. Ministrija plānotās kontroles veikšanas datumu nosaka vismaz trīs darba dienas pēc komersantam nosūtītās informācijas saņemšanas. Ja ministrijas noteiktajā datumā komersants nevar nodrošināt kontroles grupai iespēju veikt elektrostacijas pārbaudi, ministrija atkārtoti nosaka kontroles veikšanas datumu, kas nav vēlāks kā 15 darba dienas pēc sākotnēji noteiktā datuma.

60.4 4. Ja kontroles grupai, ierodoties elektrostacijā bez iepriekšēja brīdinājuma, komersants nevar nodrošināt iespēju veikt elektrostacijas pārbaudi, kontroles grupa ne vēlāk kā 10 darba dienas pēc pirmās kontroles grupas ierašanās elektrostacijā atkārtoti ierodas elektrostacijā, lai veiktu pārbaudi.

60.4 5. Ja komersants saskaņā ar šo noteikumu 60.4 3. un 60.4 4.apakšpunktu atkārtoti nenodrošina kontroles grupai iespēju veikt elektrostacijas pārbaudi, ministrija mēneša laikā pēc atkārtoti noteiktā kontroles veikšanas datuma pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros. Lēmumu paziņo komersantam, tirgotājam un sistēmas operatoram.

60.4 6. Ministrija pēc kontroles grupas pārbaudes veikšanas sagatavo pārbaudes aktu un nosūta komersantam. Pārbaudes aktā norādīts kontroles grupas konstatētais par elektrostacijas atbilstību normatīvo aktu prasībām un komersanta sniegtie paskaidrojumi. Komersanta paraksttiesīgā persona un persona, kas bijusi klāt pārbaudes laikā, paraksta pārbaudes aktu un 10 darba dienu laikā pēc tā saņemšanas nosūta ministrijai.”

1. Izteikt 60.5 punktu šādā redakcijā:

“60.5 Ja ministrija konstatē, ka elektrostacija neatbilst vai šo noteikumu 60.punktā minētā gada pārskata periodā nav atbildusi vienam no šādiem kritērijiem, ministrija nosūta komersantam brīdinājumu par iespēju zaudēt tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros:

60.5 1. elektrostacijā uzstādītā elektriskā jauda, kas pieslēgta sistēmas operatora tīklam, neatbilst līgumā ar tirgotāju norādītajai jaudai;

60.5 2. elektrostacijā netiek nodrošināta saražotās elektroenerģijas izlietošana elektrostacijas darbības nodrošināšanai saskaņā ar šo noteikumu prasībām;

60.5 3. elektrostacijā nav uzstādītas vai uzstādītas mēraparātu vai mērlīdzekļu sistēmas neatbilst šo noteikumu 53.punktam;

60.5 4. elektrostacijas darbība neatbilst normatīvajos aktos, kas nosaka prasības elektrostaciju darbībai enerģētikas, vides un darba drošības jomā, noteiktajām prasībām vai kontroles grupas pārbaudēs konstatētās neatbilstības šo noteikumu prasībām var ietekmēt izmaksājamā atbalsta apmēru.”

1. Svītrot 60.6 un 60.7 punktu.
2. Papildināt noteikumus ar 60.8, 60.9 un 60.10 punktu šādā redakcijā:

“60.8 Ja ministrija pēc kontroles grupas apsekojuma konstatē, ka elektrostacijā izmantotās tehnoloģijas veids vai kurināmais neatbilst iesniegumā par tiesību iegūšanu pārdot no atjaunojamiem energoresursiem saražoto elektroenerģiju obligātā iepirkuma ietvaros norādītajai informācijai, ministrija mēneša laikā pēc šo noteikumu 60.4 6.apakšpunktā minētā pārbaudes akta saņemšanas no komersanta pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros. Lēmumu paziņo komersantam, tirgotājam un sistēmas operatoram.

60.9 Ja atbilstoši ministrijas rīcībā esošajai informācijai, komersants elektrostacijas ekspluatācijā neievēro būvniecības vai būvju reglamentējošo normatīvo aktu prasības, ministrija nosūta brīdinājumu par iespēju zaudēt tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros.

60.10 Ja tirgotāja rīcībā ir informācija par iespējamu elektrostacijas neatbilstību normatīvajiem aktiem, tas nekavējoties par to informē ministriju. Lai pārliecinātos par elektrostacijas atbilstību, ministrija ir tiesīga pieprasīt komersantam iesniegt papildu informāciju un skaidrojumus. Komersantam ir pienākums 10 darba dienu laikā pēc ministrijas pieprasījuma saņemšanas iesniegt prasīto informāciju.”

1. Izteikt 61.punktu šādā redakcijā:

“61. Ministrija izsaka komersantam brīdinājumu, ja ministrija konstatē, ka:

61.2. šo noteikumu 60.punktā minētajā gada pārskatā sniegtā informācija neatbilst komersanta iesnieguma par tiesību iegūšanu pārdot biomasas vai biogāzes elektrostacijā saražoto elektroenerģiju obligātā iepirkuma ietvaros izvērtēšanā atbilstoši kvalitātes vērtēšanas kritērijiem iegūtajiem rezultātiem un komersants, iesniedzot iesniegumu, apliecinājis iesniegumā norādītās informācijas un tam pievienoto dokumentu atbilstību šo noteikumu 5.pielikum[a](https://likumi.lv/doc.php?id=207458" \l "piel5" \t "_blank) II.sadaļā noteiktajam 2., 5. un 8.kvalitātes vērtēšanas kritērijam un saņēmis par to attiecīgu punktu skaitu.

61.4. komersanta elektrostacijā netiek nodrošināta siltumenerģijas efektīva izlietošana saskaņā ar šo noteikumu 59.1 punktu.”

1. Papildināt noteikumus ar 61.1 ,61.2 , 61.3 , 61.4 un 61.5 punktu šādā redakcijā:

“61.1 Ministrija triju mēnešu laikā pēc šo noteikumu 60.punktā minētā pārskata saņemšanas izvērtē elektrostacijas pašpatēriņa nodrošināšanu saskaņā ar šo noteikumu prasībām. Ja elektrostacijas obligātā iepirkuma ietvaros pārdotās elektroenerģijas apjoms ir vienāds ar saražotās elektroenerģijas apjomu, ministrija nosūta komersantam brīdinājumu par iespēju zaudēt tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros.

61.2 Sešu mēnešu laikā pēc šo noteikumu 61.2. vai 61.4.apakšpunktā minētā brīdinājuma saņemšanas komersantam, kas ieguvis tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, jāatjauno elektrostacijas atbilstība attiecīgajiem kritērijiem un jāiesniedz ministrijā pārskats par minēto laikposmu atbilstoši šo noteikumu 9.pielikumā noteiktajai veidlapai. Ja minētā pārskata dati liecina, ka elektrostacija joprojām neatbilst vai attiecīgajā pārskata periodā nav sasniegusi atbilstību noteiktajiem kritērijiem, ministrija par to informē tirgotāju. Sākot ar nākamo darba dienu pēc minētās informācijas saņemšanas no ministrijas, tirgotājs piemēro šo noteikumu 37.14., 37.15., 37.16., 37.17., 37.18. vai 37.19.apakšpunktā minēto elektroenerģijas cenas aprēķināšanas formulu.

61.3 Trīs mēnešu laikā pēc šo noteikumu 60.1, 61.1 punktā vai 60.5 2. apakšpunktā minētā brīdinājuma saņemšanas komersantam, kas ieguvis tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, jāatjauno elektrostacijas atbilstība attiecīgajiem kritērijiem, par kuriem izteikts brīdinājums, un jāiesniedz ministrijā pārskats par minēto laikposmu atbilstoši šo noteikumu 9.pielikumā noteiktajai veidlapai, kas apliecina koģenerācijas elektrostacijas atbilstību attiecīgajiem kritērijiem visā trīs mēnešu periodā.

61.4 Trīs mēnešu laikā pēc šo noteikumu 60.2, 60.9 punktā, 60.5 1. vai 60.5 4.apakšpunktā minētā brīdinājuma saņemšanas komersants, kas ieguvis tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, iesniedz ministrijā attiecīgu apliecinājumu par elektrostacijas un komersanta atbilstību attiecīgajam kritērijam.

61.5 Viena mēneša laikā pēc šo noteikumu 60.5 3. apakšpunktā minētā brīdinājuma saņemšanas komersants, kas ieguvis tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, nodrošina elektrostacijas un komersanta atbilstību attiecīgajiem kritērijiem un iesniedz ministrijā attiecīgu apliecinājumu.”

1. Izteikt 62.punktu šādā redakcijā:

“62. Ja komersants nav iesniedzis šo noteikumu 60.punktā minēto gada pārskatu, ministrija līdz 1.aprīlim nosūta komersantam brīdinājumu. Ja komersants pēc ministrijas brīdinājuma saņemšanas mēneša laikā neiesniedz šo noteikumu 60.punktā minēto gada pārskatu, ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros. Lēmumu paziņo komersantam, tirgotājam un sistēmas operatoram.”

1. Papildināt noteikumus ar 62.1, 62.2, 62.3, 62.4, 62.5 un 62.6 punktu šādā redakcijā:

“62.1 Ja ministrija iepriekšējo piecu gadu laikā ir nosūtījusi trīs brīdinājumus komersantam saskaņā ar šo noteikumu 60.1, 60.5, 60.9, 60.10 vai 61.1 punktu un ministrija konstatē komersanta vai tā elektrostacijas neatbilstību kādam no šo noteikumu 60.1, 60.5, 60.9, 60.10 vai 61.1 punktā minētajiem kritērijiem, ministrija, mēneša laikā pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros. Lēmumu paziņo komersantam, tirgotājam un sistēmas operatoram.

62.2 Ja šo noteikumu 61.3 punktā minētā pārskata dati liecina, ka elektrostacija attiecīgajā pārskata periodā nav atbildusi noteiktajiem kritērijiem vai pēc komersanta apliecinājuma iesniegšanas tiek konstatēta neatbilstība šo noteikumu 61.4  vai 61.5 punktā minētajiem kritērijiem, ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros. Lēmumu paziņo komersantam, tirgotājam un sistēmas operatoram.

62.3 Ja komersants šo noteikumu 61.3 punktā minētajā periodā nevar nodrošināt noteikto kritēriju izpildi, tas piecu darba dienu laikā pēc brīdinājuma saņemšanas informē ministriju, tirgotāju un sistēmas operatoru par elektrostacijas neatbilstību. Tirgotājs nākamajā darba dienā pēc komersanta paziņojuma saņemšanas aptur elektroenerģijas iepirkumu obligātā iepirkuma ietvaros. Komersants pēc atbilstības nodrošināšanas šo noteikumu 61.3 punktā minētajiem kritērijiem iesniedz apliecinājumu ministrijai un tirgotājam. Tirgotājs nākamajā darba dienā pēc komersanta apliecinājuma saņemšanas atsāk elektroenerģijas iepirkumu obligātā iepirkuma ietvaros. Ja komersants šo noteikumu 61.3 punktā noteiktajā periodā pēc šo noteikumu 61.3 punktā minētā pārskata iesniegšanas, izņemot periodu, kurā tirgotājs ir apturējis elektroenerģijas iepirkumu obligātā iepirkuma ietvaros, nav ievērojis elektrostacijas atbilstību attiecīgajiem kritērijiem, ministrija pieņem šo noteikumu 62 2.punktā minēto lēmumu.

62.4 Tirgotājs, piesaistot neatkarīgus ekspertus, veic vienreizēju elektrostaciju, kuras noslēgušas līgumu ar tirgotāju par elektroenerģijas iepirkumu obligātā iepirkuma ietvaros, apsekojumu un pārbaudi. Attiecīgajā pusgadā pārbaudāmo elektrostaciju sarakstu, kas sastādīts, pamatojoties uz risku izvērtējumu, tirgotājam izsniedz ministrija. Ministrija pēc tirgotāja pieprasījuma izsniedz tās rīcībā esošos dokumentus par pārbaudāmās elektrostacijas darbību. Komersantam ir pienākums nodrošināt tirgotāja piekļuvi elektrostacijai, kā arī sniegt pārbaudes īstenošanai nepieciešamos dokumentus, informāciju un rakstveida un mutiskus paskaidrojumus.

62.5 Tirgotājs līdz katra kalendārā gada 31.janvārim un 31.jūlijam iesniedz ministrijā detalizētu ziņojumu par iepriekšējā pusgadā veiktajiem šo noteikumu 62.4. punktā minētajiem apsekojumiem, veiktajām pārbaudēm, konstatētajām neatbilstībām un izdarīto novērtējumu. Pirmo ziņojumu iesniedz līdz 2018.gada 31.jūlijam.

62.6 Izmaksas, kas tirgotājam radušās šo noteikumu 62.4.un 62.5.punkta izpildes rezultātā, iekļauj obligātā iepirkuma un jaudas komponenšu aprēķinā. Regulators, apstiprinot obligātā iepirkuma un jaudas komponentes, ņem vērā tirgotājam radušās izmaksas.”

1. Svītrot 63.punktu.
2. Svītrot VIII nodaļu.
3. Svītrot 93.punktu.
4. Papildināt noteikumus ar 105., 106., 107., 108., 109., 110., 111., 112. un 113. punktu šādā redakcijā:

“105. Šo noteikumu 56.1, 57.1 un 59.1 punktu piemēro ar 2019.gada 1.jūliju.

106. Šo noteikumu 59.2 punktu piemēro ar 2019.gada 1.janvāri.

107. Šo noteikumu 53.2, 60.1. un 60.2.apakšpunktu elektrostacijām, uz kurām neattiecas šo noteikumu 5.pielikuma II.sadaļā noteiktais 2. vērtēšanas kritērijs, piemēro ar 2019.gada 1.jūliju.

108. Komersantiem ir pienākums par šo noteikumu 60.4 1.apakšpunktā minēto kontaktpersonu informēt ministriju līdz 2018.gada 1.maijam.

109. Šo noteikumu 60.punktā minētos pārskatus par 2017.gadu komersanti iesniedz saskaņā ar šo noteikumu redakciju, kas bija spēkā līdz 2017.gada 31.decembrim.

110. Komersants papildus šo noteikumu 60.punktā minētajam pārskatam par 2017.gadu, līdz 2018.gada 1.maijam iesniedz ministrijā šo noteikumu 9.pielikuma II.daļu elektroniski *Microsoft Office Excel* vai ekvivalentā formātā.

111. Šo noteikumu 56.3 punktu piemēro no 2019.gada 1.jūnija.

112. Komersanti, kuri līdz 2019.gada 1.jūnijam ir uzsākuši no atjaunojamiem energoresursiem saražotās elektroenerģijas pārdošanu obligātā iepirkuma ietvaros, līdz 2019.gada 1.jūnijam iesniedz sistēmas operatoram, tirgotājam un ministrijai šo noteikumu 56.2 punktā minēto principiālā pieslēguma shēmu.

113. Ja šo noteikumu 112.punktā minētie komersanti līdz 2019.gada 1.jūnijam nav iesnieguši sistēmas operatoram, tirgotājam un ministrijai šo noteikumu 56.2 punktā minēto principiālā pieslēguma shēmu, tirgotājs ar 2019.gada 1.jūliju pārtrauc no atjaunojamiem energoresursiem saražotās elektroenerģijas iepirkumu obligātā iepirkuma ietvaros. Tirgotājs atsāk saražotās elektroenerģijas iepirkumu obligātā iepirkuma ietvaros ar nākamā pilnā kalendārā mēneša pirmo datumu pēc šo noteikumu 56.2 punktā minētās principiālā pieslēguma shēmas iesniegšanas sistēmas operatoram, tirgotājam un ministrijai.”

1. Svītrot 1.pielikumu.
2. Izteikt 9.pielikumu šādā redakcijā:

“9.pielikums   
Ministru kabineta   
2010.gada 16.marta

noteikumiem Nr.262

**Gada pārskats par izmantoto energoresursu izlietojumu, saražotās elektroenerģijas apjomu un izmantoto tehnoloģiju elektrostacijās, kas elektroenerģijas ražošanai izmanto atjaunojamos energoresursus**

**I. Vispārēja informācija par elektrostaciju**

|  |  |
| --- | --- |
| Elektrostacijas atrašanās vieta (adrese vai zemesgabala kadastra numurs) |  |
| Reģistrācijas numurs elektroenerģijas ražotāju reģistrā (ja tā nepieciešamība noteikta tiesību aktos) |  |
| Sistēmas operators, kura elektrotīkliem elektrostacija pieslēgta |  |
| Komersants (firma, juridiskā adrese, reģistrācijas numurs) |  |
| Elektrostacijā uzstādīto ģenerētājvienību kopējā elektriskā jauda (MW) |  |
| Izmantotā tehnoloģija |  |
| Izmantotie atjaunojamie energoresursi (ūdens, vējš, biomasa, biogāze, saule) |  |
| Darbinieku skaits |  |
| Komersants norāda personu, kura saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums" \t "_blank) [1.panta](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums" \l "p1" \t "_blank) 5.punkta ''a" vai ''b" apakšpunktu uzskatāma par kapitālsabiedrības patieso labuma guvēju, un datus, kas ļauj šo personu nepārprotami identificēt5 |  |
| Efektīvi izlietotās (lietderīgi izmantotās) siltumenerģijas lietotājs (nosaukums vai firma, juridiskā adrese, reģistrācijas numurs)6 vai izmantošanas veids, ja siltumenerģija netiek pārdota |  |
| Biomasas vai biogāzes koģenerācijas iekārtu uzstādītā siltuma jauda (MW) (bruto7) |  |
| Hidroelektrostacijas faktiskais ūdens kritums (m) |  |
| Spriegums tīklā, kuram pieslēgta elektrostacija (kV) |  |
| Kontaktpersona (elektroniskā pasta adrese, telefona numurs), ar kuru ministrija var sazināties saistībā ar ministrijas kontroles grupas plānotajām pārbaudēm |  |
| Kontaktpersona (telefona numurs), kura var nodrošināt kontroles grupas piekļuvi elektrostacijai |  |

**II. Informācija par elektrostacijas darbību \_\_\_\_\_\_\_.gadā**

Informācija par elektrostacijā patērēto kurināmo1

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr.p.k. |  | | Mērvienība | Mēneši | | | | | | | | | | | | Kopā gadā | Auditora atzinums | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |  | Atbilst | Neatbilst |
| 1. | Kurināmā nosaukums | |  |  |  |  |  |  |  |  |  |  |  |  |  |  |  |  |
|  | Patēriņš naturālā izteiksmē | t; m3 |  |  |  |  |  |  |  |  |  |  |  |  |  |  |  |
| Siltumspēja | MWh/t; MWh/m3 |  |  |  |  |  |  |  |  |  |  |  |  |  |  |  |
| Patēriņš enerģijas izteiksmē | MWh |  |  |  |  |  |  |  |  |  |  |  |  |  |  |  |
|  |  | Cena | EUR/t; EUR/m3 |  |  |  |  |  |  |  |  |  |  |  |  |  |  |  |

2. Informācija par elektrostacijā saražoto un patērēto elektroenerģiju un siltumenerģiju

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | Mērvienība | Mēneši | | | | | | | | | | | | Kopā gadā | Auditora atzinums | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |  | Atbilst | Neatbilst |
| Saražotā siltumenerģija | | MWh |  |  |  |  |  |  |  |  |  |  |  |  |  |  |  |
| Efektīvi izlietotā siltumenerģija | | MWh |  |  |  |  |  |  |  |  |  |  |  |  |  |  |  |
| Tehnoloģiskais siltumenerģijas pašpatēriņš | | MWh |  |  |  |  |  |  |  |  |  |  |  |  |  |  |  |
| Saražotā elektroenerģija | | MWh |  |  |  |  |  |  |  |  |  |  |  |  |  |  |  |
| Tīklā nodotā elektroenerģija | | MWh |  |  |  |  |  |  |  |  |  |  |  |  |  |  |  |
|  | t.sk. obligātā iepirkuma ietvaros pārdotā elektroenerģija | MWh |  |  |  |  |  |  |  |  |  |  |  |  |  |  |  |
| t.sk. elektroenerģijas tirgū pārdotā elektroenerģija | MWh |  |  |  |  |  |  |  |  |  |  |  |  |  |  |  |
| Pirktā elektroenerģija | | MWh |  |  |  |  |  |  |  |  |  |  |  |  |  |  |  |

3. Informācija par pārskata periodā izmantotā kurināmā un elektroenerģijas ražošanai izmantoto izejvielu piegādes attālumu2

|  |
| --- |
|  |
|  |
|  |

4. Informācija par pārskata periodā biogāzes ražošanas iekārtā lietoto vai plānoto lietojamo pamatizejvielu biogāzes ražošanai3

|  |
| --- |
|  |
|  |
|  |

5. Atzīmes par pievienotajiem pielikumiem gada pārskatam par biomasas vai biogāzes elektrostaciju darbību (atzīmēt ar “X”, ja attiecas):

|  |  |
| --- | --- |
|  | Neatkarīga akreditēta auditora ziņojums |
|  | Dokumenti, kas pamato šo siltumenerģijas efektīvu izlietojumu |
|  | Apraksts par izmantotā kurināmā siltumspējas noteikšanu |
|  | Aprēķina piemērs par izmantotā kurināmā siltumspējas noteikšanu |
|  | Patērētā kurināmā uzskaites nodrošināšanai izmantoto mēraparātu vai mērlīdzekļu sistēmu uzskaitījums un darbības apraksts |
|  | Paskaidrojuma raksts par pārskata gadā veiktajām izmaiņām elektrostacijā, cita starpā norādot elektrostacijas elementus, ko attiecīgās izmaiņas skar |

Neatkarīga akreditēta auditora atzinums par biomasas vai biogāzes elektrostacijas atbilstību (atzīmēt ar “X” atbilstošo, ja attiecas):

|  |
| --- |
|  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecina, ka Komersanta \_\_\_\_\_\_\_\_\_\_\_\_\_\_\_ 20\_\_. gada pārskatā iekļautie (norādītie) dati par* *saražoto elektroenerģiju un siltumenerģiju, efektīvi izlietoto siltumenerģiju, tehnoloģisko siltumenerģijas pašpatēriņu, elektroenerģijas pašpatēriņu, patērēto kurināmo un izmantoto elektrostacijas tehnoloģiju un kopējo uzstādīto elektrisko un siltuma jaudu ir korekti un nav pamatojuma to apšaubīšanai. Pārskats ir sagatavots atbilstoši Ministru kabineta 2010.gada 16.marta noteikumiem Nr.262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”*

|  |
| --- |
|  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir konstatējis neatbilstības Komersanta \_\_\_\_\_\_\_\_\_\_\_\_\_\_\_ 20\_\_. gada pārskatā*

Neatkarīgs akreditēts auditors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4

Komersanta pilnvarotā amatpersona

|  |  |  |  |  |
| --- | --- | --- | --- | --- |
|  |  |  |  |  |
| (amats) |  | (vārds, uzvārds) |  | (paraksts4) |

|  |  |
| --- | --- |
|  |  |
| (datums4) |  |

|  |  |  |  |  |  |
| --- | --- | --- | --- | --- | --- |
| Sagatavoja |  |  |  |  |  |
|  | (vārds, uzvārds) |  | (tālrunis) |  | (e-pasts) |

Piezīmes.

1 Informācija norādāma par katru elektrostacijā izmantoto kurināmā veidu. Tabula nav jāaizpilda par hidroelektrostacijām, vēja un saules elektrostacijām.

2 Aizpilda komersants, kura iesniegtajam iesniegumam atbilstoši kvalitātes vērtēšanas kritērijiem saskaņā ar Ministru kabineta 2010.gada 16.marta noteikumu Nr.262 "[Noteikumi par elektroenerģijas ražošanu, izmantojot atjaunojamos energoresursus](https://likumi.lv/ta/id/162007-noteikumi-par-elektroenergijas-razosanu-izmantojot-atjaunojamos-energoresursus" \t "_blank), un cenu noteikšanas kārtību" [5.pielikuma](https://likumi.lv/ta/id/162007-noteikumi-par-elektroenergijas-razosanu-izmantojot-atjaunojamos-energoresursus" \l "piel5" \t "_blank) 5.kvalitātes vērtēšanas kritēriju piešķirti 11 punkti.

3 Aizpilda komersants, kas elektroenerģiju ražo biogāzes elektrostacijā.

4 Dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

5 Ja komersants objektīvu iemeslu dēļ nevar noskaidrot personu, kura uzskatāma par kapitālsabiedrības patieso labuma guvēju, vai nevar iegūt atsevišķas ziņas par minēto personu, vai šādas personas nav, komersants norāda iemeslus, kuru dēļ ziņas par kapitālsabiedrības patiesajiem labuma guvējiem netiek sniegtas.

6 Aizpilda koģenerācijas stacijas īpašnieks, kas apliecinājis iesniegumā par tiesību iegūšanu pārdot biomasas vai biogāzes elektrostacijā saražoto elektroenerģiju obligātā iepirkuma ietvaros norādīto informāciju par efektīvi izlietoto siltumenerģiju un atbilstoši šo noteikumu [5.](https://likumi.lv/doc.php?id=207458" \l "piel5" \t "_blank) pielikuma 2. kvalitātes vērtēšanas kritērijam saņēmis par to attiecīgu punktu skaitu.

7 Koģenerācijas elektrostacijas uzstādītā siltuma jauda, kas atbilst elektrostacijā uzstādīto koģenerācijas iekārtu izgatavotāja noteikto bruto siltumjaudu summai.”

1. Izteikt 10.pielikuma 2. tabulu šādā redakcijā:

“2. tabula

**“Elektrostacijas personāla izmaksu par pilnu darba slodzi līmeņatzīme”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Gads** | **2007** | **2008** | **2009** | **2010** | **2011** | **2012** | **2013** | **2014** | **2015** |
| Personāla izmaksas  1 slodzei, EUR/mēn. | 1082 | 1140 | 1083 | 1143 | 1180 | 1237 | 1248 | 1310 | 1379 |
| **Gads** | **2016** | **2017** | **2018** | **2019** | **2020** | **2021** | **2022** | **2023** | **2024** |
| Personāla izmaksas  1 slodzei, EUR/mēn. | 1379 | 1396 | 1417 | 1438 | 1464 | 1490 | 1517 | 1544 | 1572 |
| **Gads** | **2025** | **2026** | **2027** | **2028** | **2029** | **2030** | **2031** | **2032** | **2033** |
| Personāla izmaksas  1 slodzei, EUR/mēn. | 1600 | 1629 | 1659 | 1688 | 1719 | 1750 | 1781 | 1813 | 1846 |
| **Gads** | **2034** | **2035** | **2036** | **2037** | **2038** | **2039** | **2040** |
| Personāla izmaksas  1 slodzei, EUR/mēn. | 1879 | 1913 | 1947 | 1982 | 2018 | 2054 | 2091 |

”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka